გრიგოლ ლილუაშვილი

გრიგოლ ლილუაშვილი (დ. 1 სექტემბერი, 1977, ქუთაისი) — ქართველი ეკონომისტი, პოლიტიკოსი და თანამდებობის პირი. საქართველოს სახელმწიფო უსაფრთხოების სამსახურის (სუს) ყოფილი უფროსი. საქართველოს მოწვევის პარლამენტის წევრი. სახელმწიფო უსაფრთხოების გენერალ-მაიორი.

ბიოგრაფია
დაიბადა 1977 წლის 1 სექტემბერს. 2001 წელს დაამთავრა საქართველოს ტექნიკური უნივერსიტეტი საერთაშორისო ეკონომიკური ურთიერთობების სპეციალობით. 1999 წელს „ “-ს ფინანსური მენეჯერი. 1999–2001 წლებში იყო „ქართული ავიახაზები — აირზენას“ მარკეტინგის მენეჯერი. 2003–2004 წლებში საქართველოს ფინანსთა სამინისტროს საბაჟო დეპარტამენტის წარმომადგენელი მსოფლიო საბაჟო ორგანიზაციის „“-ში, დსთ-ის ქვეყნების საბაჟო სამსახურების მეთაურთა უმაღლეს საბჭოში. 2004–2008 წლებში იყო შპს „ბურჯის“ ლოჯისტიკის დეპარტამენტის უფროსი. 2007–2008 წლებში – ასოციაცია „“-ს ლოჯისტიკის დეპარტამენტის უფროსი. 2008–2013 წლებში იყო შპს „ქართუ მშენებელის“ გენერალური დირექტორის მოადგილე. 2013–2014 წლებში იყო შპს „ბურჯის“ გენერალური დირექტორი. 2014–2016 წლებში შპს „ “-ის გენერალური დირექტორი. 2015–2016 წლებში „ქართუ“ ჯგუფის გენერალური დირექტორი და სამეთვალყურეო საბჭოს თავმჯდომარე. 2015–2016 წლებში ს/ს „ქართუ-ბანკის“ სამეთვალყურეო საბჭოს თავმჯდომარე. 2016 წელს იყო თბილისის მერის მოადგილე. 2016–2017 წლებში საქართველოს მე-9 მოწვევის პარლამენტის წევრი (ვანისა და ხონის მაჟორიტარი), საარჩევნო ბლოკი: „ქართული ოცნება — დემოკრატიული საქართველო“. მაჟორიტარულ არჩევნებში ხმათა 59,01% (18 270 ხმა) მიიღო.

2017 წლის 22 დეკემბრიდან 2019 წლის 8 სექტემბრამდე საქართველოს სახელმწიფო უსაფრთხოების სამსახურის უფროსის მოადგილე.

საქართველოს სახელმწიფო უსაფრთხოების სამსახურის უფროსი
2019 წლის 8 სექტემბრიდან 17 ოქტომბრამდე იყო საქართველოს სახელმწიფო უსაფრთხოების სამსახურის უფროსის მოვალეობის შემსრულებელი. 2019 წლის 17 ოქტომბერს საქართველოს პარლამენტმა ლილუაშვილი სახელმწიფო უსაფრთხოების სამსახურის უფროსად 6 წლის ვადით, 85 ხმით 8-ის წინააღმდეგ დაამტკიცა. 2019 წლის 17 ოქტომბრიდან არის საქართველოს სახელმწიფო უსაფრთხოების სამსახურის უფროსი.

2021 წლის თვითმმართველობის არჩევნებამდე ერთი დღით ადრე, 2021 წლის 1 ოქტომბერს საქართველოს მესამე პრეზიდენტმა მიხეილ სააკაშვილმა გაავრცელა ინფორმაცია, რომ „8 წლიანი დევნის შემდეგ“ დაბრუნდა საქართველოში, გამოაქვეყნა ვიდეო რომელიც მისი აღწერის მიხედვით ბათუმში იყო გადაღებული. მმართველი პარტია, „ქართული ოცნება“ უარყოფდა გავრცელებულ ინფორმაციას და აცხადებდა რომ სააკაშვილი უკრაინაშია და არ დაუტოვებია უკრაინის ტერიტორია, მაგრამ მოგვიანებით საქართველოს პრემიერ-მინისტრმა ირაკლი ღარიბაშვილმა შინაგან საქმეთა მინისტრ ვახტანგ გომელაურთან და სახელმწიფო უსაფრთხოების სამსახურის უფროს გრიგოლ ლილუაშვილთან ერთად გამართულ ბრიფინგზე განაცხადა, რომ მიხეილ სააკაშვილი დაკავებულია. მოგვიანებით, 2 ოქტომბერს, ლილუაშვილმა განაცხადა რომ სააკაშვილის საქართველოში ყოფნის შესახებ ინფორმაცია მისი ქვეყანაში შემოსვლისთანავე ჰქონდათ.

2024 წლის 12 ივნისს ლილუაშვილმა განაცხადა რომ 2023 წელს საქართველოში შიდა და გარე ძალები ძალადობრივი გზით გადატრიალებას გეგმავდნენ. 2023 წლის სექტემბერში სახელმწიფო უსაფრთხოების სამსახურმა გაავრცელა განცხადება, რომლის მტკიცებითაც ოქტომბერ-დეკემბრის პერიოდში საქართველოს ტერიტორიასა და მის ფარგლებს გარეთ მოქმედი პირთა გარკვეული ჯგუფი ხელისუფლების გადაყენების მიზნით ქვეყანაში არეულობის მოწყობას გეგმავდა.

პირადი ცხოვრება
ჰყავს მეუღლე მაია ჭეიშვილი (დ. 1982) და ორი შვილი: ნიკოლოზი (დ. 2008) და ლაზარე (დ. 2013). ფლობს ქართულ, რუსულ და ინგლისურ ენებს.